CELEX: 62018CA0250
Language: sk
Date: 2019-05-02 00:00:00
Title: Vec C-250/18: Rozsudok Súdneho dvora (ôsma komora) z 2. mája 2019 — Európska komisia/Chorvátska republika (Nesplnenie povinnosti členským štátom — Smernica 2008/98/ES — Spracovanie odpadu — Článok 5 ods. 1 — Drvené kamenivo, ktoré nezodpovedá pojmu „vedľajší produkt“ — Článok 13 — Povinnosť členských štátov dohliadať na ochranu ľudského zdravia a životného prostredia — Článok 15 ods. 1 — Povinnosť zabezpečiť spracovanie odpadu jeho držiteľom alebo inou poverenou osobou)

1.7.2019   
            
            
               SK
            
            
               Úradný vestník Európskej únie
            
            
               C 220/9
            
         
      Rozsudok Súdneho dvora (ôsma komora) z 2. mája 2019 — Európska komisia/Chorvátska republika
      (Vec C-250/18) (1)
      
      (Nesplnenie povinnosti členským štátom - Smernica 2008/98/ES - Spracovanie odpadu - Článok 5 ods. 1 - Drvené kamenivo, ktoré nezodpovedá pojmu „vedľajší produkt“ - Článok 13 - Povinnosť členských štátov dohliadať na ochranu ľudského zdravia a životného prostredia - Článok 15 ods. 1 - Povinnosť zabezpečiť spracovanie odpadu jeho držiteľom alebo inou poverenou osobou)
      (2019/C 220/11)
      Jazyk konania: chorvátčina
      
         Účastníci konania
      
      
         Žalobkyňa: Európska komisia (v zastúpení: M. Mataija, F. Thiran a E. Sanfrutos Cano, splnomocnení zástupcovia)
      
         Žalovaná: Chorvátska republika (v zastúpení: T. Galli a M. Vidović, splnomocnení zástupcovia)
      
         Výrok rozsudku
      
      
                  1.
               
               
                  Chorvátska republika tým, že neurčila, že drvené kamenivo ukladané na skládku Biljane Donje (Chorvátsko) je odpad, a nie vedľajší produkt, a že sa s ním musí nakladať ako s odpadom, nesplnila povinnosti, ktoré jej vyplývajú z článku 5 ods. 1 Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc.
                  Chorvátska republika tým, že neprijala všetky opatrenia nevyhnutné na zabezpečenie nakladania s odpadmi uloženými na skládke Biljane Donje spôsobom, ktorý neohrozuje zdravie ľudí a nepoškodzuje životné prostredie, nesplnila povinnosti, ktoré jej vyplývajú z článku 13 smernice 2008/98.
                  Chorvátska republika tým, že neprijala všetky opatrenia nevyhnutné na zabezpečenie, aby držiteľ odpadu ukladaného na skládku Biljane Donje vykonával spracovanie odpadov sám alebo aby zabezpečil jeho spracovanie obchodníkom, zariadením alebo podnikom, ktorí vykonávajú činnosti spracovania odpadu, alebo zabezpečil jeho spracovanie prostredníctvom verejného alebo súkromného zariadenia na zber odpadu, nesplnila povinnosti, ktoré jej vyplývajú z článku 15 ods. 1 smernice 2008/98.
               
            
                  2.
               
               
                  Chorvátska republika je povinná nahradiť trovy konania.
               
            
         (1)  Ú. v. EÚ C 200, 11.6.2018.